Downloaded from YTS.BZ
Official YIFY movies site: YTS.BZ
ஜான் டிரவோல்டாவின் படைப்பு
ஜான் டிரவோல்டாவின் புத்தகம் ஒன்றைத் தழுவியது
இயக்கம் ஜான் டிரவோல்டா
டிசம்பர் 28, 1962
ஐடில்வைல்ட் விமான நிலையம், நியூ யார்க்
அப்போது நள்ளிரவு நேரம்,
விமான நிலையத்தினுள் மிகச் சொற்பமாகவே மக்கள் இருந்தனர்.
வரவிருக்கும் "த V.I.P.s" என்னும் திரைப்படத்தில், லிஸ் டெய்லரின் புகைப்படம் ஒன்றை
அம்மா பார்த்தாள்.
அவளுக்கு அதே போன்ற ஒரு கோட்டை வாங்க வேண்டும் என்ற ஆசை.
ஆனால் அவள் தன்னுடைய கோட்டை, பணக்கார மக்கள்
பயன்படுத்திய ஆடைகளை விற்கும் தேவாலய விற்பனையில் வாங்கினார்.
- குட்பை, பாட்டி. - குட்பை, செல்லம்.
- உம்மா. - உங்களை மிஸ் பண்ணுவேன்.
குட்பை, மா.
குட்பை, செல்லம்.
டிரான்ஸ் வர்ல்ட் ஏர்லைன்ஸிற்கு இறுதி அழைப்பு,
ஃப்ளைட் 700 ராயல் அம்பாஸிடர் லண்டனுக்கான சூப்பர் ஜெட் சர்வீஸ்.
போர்டிங் இப்போது கேட் 3-ல்.
அனைவரும் விமானத்தில் ஏறவும்.
அறிவிப்பைக் கூறும் குரலில் ஒரு நவீனத்தன்மை தோன்றியது.
அது ஒரு நடிகை போன்று, யாரோ அழகாய் உள்ள ஒருவருக்குச் சொந்தமானது
என்று நினைத்தேன்.
நான் மேரிலின் மன்ரோ போல நடந்துக்கிட்டா,
டிக்கெட் ஏஜென்ட் நம்மள முதல் வகுப்பில போடலாம்.
அப்படிச் சென்றால் டிரிங்க்ஸ் அனைத்தும் இலவசம்
என்றும் கூறினாள்.
பறக்கும் உற்சாகத்தில் அதைப் பற்றி எல்லாம் நான் அக்கறைக் கொள்ளவில்லை.
டிரான்ஸ் வர்ல்ட் ஏர்லைன்ஸ், ஃப்ளைட் 393
சூப்பர் கான்ஸ்டெலேஷன் சேவை, பிட்ஸ்பர்க்,
டேடன், சிகாகோ, கேன்சஸ் சிட்டி,
டென்வர் மற்றும் லாஸ் ஏஞ்சலஸுக்குச் செல்வது.
இப்போது போர்டிங் மேற்கு ஆர்கேடில்.
அனைவரும் விமானத்தில் ஏறவும்.
நான் இது வரை உணர்ந்திராத உற்சாகம்
என் உடல் முழுவதும் பரவியது.
இன்னும் சில நிமிடங்களுக்குள் நான் வானில் முதல் முறையாக பறக்கப் போகிறேன் என்பதை அறிவது
வீட்டிருகில் சிறுவர்களோடு டாக்டர் விளையாடுவது உட்பட,
எதற்கும் நிகராக இருக்கவில்லை.
அது ஓர் எட்டு வயது சிறுவனுக்குப் பெரிய காரியமாக இருந்தது.
அன்றிரவு நடந்த அனைத்தும் எனக்கு ஞாபகம் இருக்கிறது.
விமான நிலையத்திற்குள் விளக்குகள் மந்தமாக இருந்தது,
விமான நிறுவனத்தின் சின்னம் எல்லாமே.
அப்படியே மேற்கு ஆர்கேடில் உள்ள கேட்டிற்கு வேகமாகச் சென்றோம்.
என் அம்மா கூட உற்சாகமாக இருந்தது போல் தோன்றியது,
ஆனால் அது நிச்சயம் வேறு காரணங்களுக்காக.
ஒருவேளை அவளுக்குக் கிடைக்கக் கூடிய இலவச டிரிங்க்குகள் அல்லது
விமானத்தில் ஓர் அழகான ஆணை சந்திக்கும் சாத்தியத்தால் இருக்கலாம்.
என் அம்மாவிற்கு 49 வயது இருக்கும், வசீகரமானவளும் கூட.
நீல கண்கள், அருமையான முடி,
அவள் வயதுக்கு நல்ல உடற்கட்டு, அவள் சொன்னது தான்.
நான் மட்டும் காலம் தாழ்ந்து பிறந்திருக்காவிட்டால், அவள் இன்னும் நல்ல உடற்கட்டுடன் இருந்திருப்பாள்.
வயிறு சிறிது தள்ளியிருப்பதை நிறைய ஆண்கள் கண்டுக் கொள்வதில்லை.
சிலருக்கு அது செக்ஸியாக தோன்றுவதாக, அவள் நினைத்தாள்.
அவள் ஒருவேளை, இந்த விமானத்தின் கேப்டன்
அல்லது வேறொருவருடன் காதலில் விழலாம்.
ஐடில்வைல்ட் விமான நிலையம் வழியாக வேகமாகச் செல்வது வேடிக்கையாக இருந்தது.
இந்த முறை நாங்கள் உண்மையிலேயே, நிஜமாகவே பறக்கப் போகிறோம் என்று என்னால் நம்ப முடியவில்லை.
பெரும்பாலும் நாங்கள் விமான நிலையம் வருவது மற்றவர்களை வழியனுப்புவதற்காகத் தான் இருக்கும்.
ஒரு முறை, கோடை நிகழ்வில், என் அம்மா தான் நடித்த
ஒரு நாடகத்தில் பங்கேற்பதற்காக விமானத்தில் செல்ல வேண்டியிருந்தது.
ஆனால் இந்த முறை நானும் செல்ல வாய்ப்பு கிடைத்தது.
எல்லாமே கனவு போல் தோன்றியது.
நான் மிகுந்த பதட்டத்துடன் இருந்தேன்.
எல்லாமே மெதுவாக நகர்வது போல இருந்தது.
அவள் அழகாக இருந்தாள்.
வெள்ளி மற்றும் வெள்ளை நிறத்தில், எடுத்துக்கொடுக்கும் இரண்டு சிவப்பு கோடுகள்,
பக்கவாட்டில் TWA என்று அச்சிடப்பட்ட எழுத்துகள்.
ஓ, என்னவொரு காட்சி.
குளிர் காற்று என் முகத்தில் வீசியது, ஆனால் அது என் முதல் காதலுக்கு இடைஞ்சலாக இல்ல.
பார்க்க சாந்தமாக இருந்தது, திடமாகவும், வலிமையாகவும் தோன்றியது.
நான் ஒரு போதும் மறக்காத ஒரு புது அனுபவத்தை இது துவக்கும்.
விமானத்தில் ஏறுவதற்காக நாங்கள் படிகளில் ஏறிய போது,
விசித்திரமான ஒன்றைப் பார்த்தேன்.
எங்களோடு பல பேர் வரவில்லை.
வெகு சிலரே இருந்தனர்.
பின்னர் அந்த விமானம் எனக்கும் என் அம்மாவுக்கும் மட்டுமானதாக நான் பாவித்துக்கொண்டேன்,
அது தனித்துவமானதல்லவா?
வெல்கம். உள்ள கொஞ்சம் கதகதப்பாகத் தான் இருக்கு.
படியின் மேல இருந்த விமான பணிப்பெண் உயரமாக மெலிந்து இருந்தாள்,
இதமான புன்னகையைக் கொண்டிருந்தாள்.
உங்களுக்கென ஒரு அவசரகால மேப்பும் எங்க கிட்ட இருக்கு.
அவளைக் குறித்து ஏதோ வித்தியாசமாகத் தோன்றியது.
எது என்று குறிப்பிட்டு சொல்லக் கடினமான ஒன்று.
பின்னர் என் அம்மா அவளோடு நன்றாகப் பழகினாள்.
ஏறக்குறைய சிறந்த நண்பர்களாயினர்.
மற்றவர்களிடமிருந்து லிஸ் ஏன் பார்க்க வித்தியாசமாகத் தோன்றினாள் என்று அவளிடம் கேட்டேன்,
முகாம் சிறையில் இருந்ததிலிருந்து, அவள் வாழ்க்கையில் புரிதல்,
உண்மையான சோகம் இரண்டின் காரணமாக அப்படி இருப்பதாக என் அம்மா கூறினாள்.
எஞ்சின்கள் ஒவ்வொன்றாகத் துவங்கியதும்,
பெரிதாக, மென்மையாக, சௌகரியமாகத் தோன்றிய இருக்கை ஒன்றில் நான் உட்கார்ந்திருந்தேன்.
அவற்றின் சத்தம் எனக்குக் கேட்கவே இல்லை.
பெரிய புரொப்பலர்கள் சுழல, பின்புற எக்சாஸ்ட் வழியாக தீப்பிழம்புகள் வெளியேறின.
இது ஜெட் யுகம் என்று எனக்குத் தெரியும்,
ஆனால் ஒரு ஜெட் எடுக்கும் நேரத்தை விட இரண்டு முறை எடுக்கும்
இந்த விமானத்தில், ஏதோ ஒன்று சுவாரஸ்யமாக இருந்தது.
அதிலும் குறிப்பாக என் முதல் பயணம் இது.
ஒரு பூப்போட்ட பர்ஸில் நான் காசு சேர்த்தது எனக்கு ஞாபகம் இருக்கிறது.
உங்க பாட்டி, எங்க அம்மா,
காசு சேர்க்க இந்த பர்ஸை எனக்குக் கொடுத்தாங்க.
இப்ப நீ இதுல பணம் சேர்க்கணும்,
அதை வச்சு நாம சின்னதா ஒரு பயணம் போகலாம்.
நாம ஃபிலடெல்ஃபியாவுக்கு போகலாம், ஹார்ட்ஃபோர்டுக்குப் போகலாம்.
நாம பாஸ்டனுக்குப் போகலாம்!
ஆமா.
என் அம்மா ஏதேனும் குறித்து உற்சாகமானால் ரசிக்கும்படி இருக்கும்.
மொத்த உலகமும் பிரசாகமாக, நம்பிக்கை கொண்டிருப்பதாகத் தோன்றும்.
சரி.
இதை சர்ப்ரைஸ்ஸா சொல்லலாம்னு நினைச்சேன்,
நாம லாஸ் ஏஞ்சலஸுக்கு மாறி போறோம்.
உண்… உண்மையாவா?
ஆலன்டவுன் ப்லேஹவுஸ்ல எனக்கு ஒரு டைரக்டர் பழக்கம்,
நாம பிப்ரவரிக்குள்ள லாஸ் ஏஞ்சலஸ் போனா,
எனக்கு பட வாய்ப்பு வாங்கி தரேன்னு சொல்லியிருக்கார்.
உண்மையாவா?
என்னால நம்ப முடியல.
அம்மா ஏற்கனவே துணை நடிகையாக
நிறைய படங்களில் நடித்துக்கொண்டிருந்தாள்,
அதனால அதை நம்புவது சிரமமாக இருக்கவில்லை.
அவள் பள்ளியிலும் நாடகம் கற்றுக் கொடுத்துக்கொண்டிருந்தாள்,
அதற்கு முன்னர், முழு நேரமாக மேடை நாடகத்தில் நடித்துக்கொண்டிருந்தாள்.
அவளுக்கு வேலை இல்லாத போது, எனக்கு முன் நடித்துக் காட்டுவாள்.
இதோ வந்துடுறேன்.
நான் இப்பவே போய் என்னோட டைம்டேபிளைப் பார்க்கணும்.
நான் உண்மையில் என் அறைக்குப் பறந்துச் சென்றேன்,
அங்கே எனது விமான அட்டவணைகளை வைத்திருந்தேன்.
யுனைடெட், அமெரிக்கன், TWA.
இதோ. "புரொபெல்லர் ஒரு வழி இரவு விமானம்.
$95 முழு கட்டணம், குழந்தைகளுக்குப் பாதி கட்டணம்."
இது தான்!
இப்போ விமான நேரத்தைப் பார்க்கலாம்.
"டிரான்ஸ் வர்ல்ட் ஏர்லைன்ஸ், ஃபிளைட் 393
ஐடில்வைல்ட் விமான நிலையதிலிருந்து இரவு 9:00 மணிக்கு கிளம்புது.
லாஸ் ஏஞ்சலஸுக்கு சூப்பர் கான்ஸ்டெலேஷன் சேவை,
இடையில் பிட்ஸ்பர்க், டேடன், சிகாகோ, கேன்சஸ் சிட்டி,
டென்வர், அப்புறம் லாஸ் ஏஞ்சலஸில நிறுத்தங்கள்.
அடுத்த நாள் மாலை 3:00 மணிக்குப் போய் சேருது."
டிரான்ஸ் வர்ல்ட் ஏர்லைன்ஸ் மட்டுமே
அமெரிக்காவின் 70 நகரங்களை, வெளிநாடுகளில் 15 உலக மையங்களோடு இணைக்கிறது.
தேசமுழுதும், உலகமுழுதும்
நம்பிடுங்கள்…
TWA தான் சரியான வழி
நான் கீழே இறங்கி வருவதற்குள்,
ஹாலில் விளக்குகள் அணைந்திருந்தன.
ஸ்டீரியோவில் ரேடியோ மூலமாக மென்மையாக இசை இசைத்துக் கொண்டிருந்தது.
ஜாக் ஜோன்ஸ் பாடிய "வைவ்ஸ் அண்டு லவ்வர்ஸ்".
அவளது சிகரெட் இருளில் எரிந்து கொண்டிருந்தது, அவளருகில் ஒரு கிளாஸில் வெள்ளை ஒயின்.
பின்னர், லாஸ் ஏஞ்சலஸ் செல்வது குறித்து அவள் கூறியது உண்மையாக இல்லாதிருக்குமோ
என்று நான் கவலைப்பட்டேன்.
அது அவள் கண்ட பகற்கனவாக இருந்திருக்கலாம்.
ம்.
நான் இன்னும் ஒரு குறுகிய பயணத்திற்கு சேமிக்கலாம் என்று நினைத்தேன்.
நான்… நான் மீண்டும் என் அட்டவணைகளைப் பார்க்க வேண்டும்.
என் பாட்டி ஒரு '57 ப்லிமத் பெல்வடியர் வைத்திருந்தார்.
ஆக, 1962 டிசம்பரில்,
நாங்கள் ஐடில்வைல்ட் விமான நிலையம் போய்க் கொண்டிருந்தோம், என் மனதில் விமான எண் 393 உடன்.
நாம எப்ப போய் சேருவோம்?
செல்லம், ஸ்பீடோமீட்டர் 62-க்கு போகும் போது,
நாம அங்க இருப்போம்.
"பேன் ஏம்"-ல் பறந்து, ஏழு மணி நேரத்தில் பாரீஸ் சென்றிடுங்கள்,"
அல்லது "TWA, கலிஃபோர்னியா சென்றிட சிறந்த வழி," என்பன போன்று,
ஒருவர் பயணித்திடக் கூடிய சாத்தியங்களைப் பிரகடனப்படுத்தும்
பெரிய விளம்பர போர்டுகளைப் பார்க்க வேடிக்கையாக இருந்தது.
இதோ நான் இந்த விமானத்தில்,
இந்த விமான நிறுவனம் வழங்கும், மிக தூரமான பயணத்தில் போய்க் கொண்டிருக்கிறேன்.
விமானத்தின் இந்த முதல் பகுதியில் மொத்தம் 15 பேர் இருந்தனர்.
நான் ஒரு வேட்டை தொப்பியை அணிந்திருந்தேன், அதை எடுக்க மறந்துவிட்டேன்,
வெளியில் குளிரிலிருந்து வந்ததால் இருக்கலாம்.
எது என்னவோ, விமானம் எழும்பும் போது, அது தான் என் தோற்றம்.
எனக்காக என் அம்மா உற்சாகமாக இருந்தது எனக்குத் தெரிந்தது,
ஆனால் இந்தத் தருணத்தில், அவள் விமானம் பறப்பதற்காகப் பொறுமையின்றி காத்திருந்தாள்,
அப்போது தான் அவளுக்கு சிகரெட்டும், மதுவும் எடுக்க முடியுமென்று.
எஞ்சின்களின் பின்புறத்திலிருந்து தீப்பிழம்புகள் வருவதை ரசித்துக்கொண்டிருந்தேன்.
விமானத்தில் இருக்கும் பத்திரிகை,
அது புரொப்பலர் எஞ்சினில் வழக்கமானது என்று கூறியது.
வா என்னோடு பறந்திடு
நாம் பறக்கலாம், பறந்து போகலாம்
உனக்கு அரிதான மது வேண்டுமெனில்
தூர பம்பாயில் பார் ஒன்று உள்ளது…
நாங்கள் ரன்வேயில் வேகமாகச் செல்ல, ஒர் இனம்புரியா உணர்வு என்னை ஆட்கொண்டது.
அப்படியே அந்தத் தருணத்தில், விமானம் தரையை விட்டு எழும்பியது.
நான் பறக்கிறதை என்னால நம்பமுடியல.
என் அம்மா முன்னோக்கிப் பார்த்து,
பிறகு திரும்பி, என்னைப் பார்த்து புன்னகைத்தாள்.
அம்மாவை எப்போதும் நான் அப்படியே நினைவில் வைத்துக்கொள்வேன்.
நான் எதிர்பார்த்ததை விட மேலெழும்புவது சுமூகமாக இருந்தது.
அதே காரணத்துக்காக, அன்றிரவு அது வரை நடந்தவை எல்லாம்
கச்சிதமாகத் தோன்றின.
பல வருடங்களுக்கு, நான் என்ன எதிர்மறை அனுபவங்களை எதிர்கொண்டாலும்,
விமான நிலையத்திலிருந்து கிளம்பி,
நான் செல்லுமிடம் சென்றடையும் வரை,
வாழ்க்கை பாதுகாப்பாகத் தோன்றியது, நானும் மகிழ்ச்சியாக இருந்தேன்.
என் அம்மாவுக்கு மன்ஹாட்டன் காக்டெயில் பிடிக்கும்,
ஆனால் எனக்கு கோக்க கோலாக்கள் பிடிக்கும்.
லிஸ் எங்கள் இருக்கைகளின் அருகில் வந்தாள்.
உங்களுக்கு குடிக்க ஏதாச்சும் எடுத்துட்டு வரட்டுமா?
- எனக்கு கோக் கிடைக்குமா? - கண்டிப்பா.
- எனக்கு ஒரு மன்ஹாட்டன் வேணும். - நிச்சயமா.
நான் இப்ப சிகரெட் பிடிக்கலாமா?
நிச்சயமா.
நியூபோர்ட் ஃபில்டர் சிகரெட்கள்.
நடுவில் பிறை நிலாவுடன், அந்த நீலப்பச்சை பெட்டி,
என் மனதுக்கு எப்போதும் இன்பமான நினைவுகளைக் கொண்டுவரும்.
அவள் அதைப் பற்ற வைத்து,
அவள் வாயிலிருந்து முதல் திருப்திகரமான, புகை வெளியே வருகையில்,
நானும், "என்ன அற்புதமாக உள்ளது," என நினைப்பேன்.
அம்மாவின் நாடக நண்பர்கள் எல்லோரும் புகைப்பதுண்டு.
உண்மையில், புகைக்காத பெரியவர்களை எனக்கு ஞாபகமே இல்லை.
இரவு வானில் ஒவ்வொரு விண்மீனையும் என்னால் பார்க்க முடிந்தது.
அல்லது ஜன்னல் வழியாகப் பார்க்கும் போது அப்படியாகத் தோன்றியது.
"இது மிக அழகாக உள்ளது. மக்கள் ஏன் இப்படி விமானங்களிலேயே வாழ்வதில்லை?"
சில நேரம், வீட்டில், பின்னிரவுகளில், படுக்கையில் முழித்திருந்து,
நூயார்க் அல்லது லகார்டியா விமான நிலையத்திலிருந்து கிளம்பி,
வீட்டின் மீது பறந்து செல்லும் விமானத்தின் உறுமலைக்
கேட்டுக் கொண்டிருப்பது நினைவுக்கு வந்தது.
"இந்த பின்னிரவில் இந்த விமானம் எங்கு போய்கொண்டிருக்கிறது?
அதில் யார் இருப்பார்கள்?
அவர்கள் உறங்கிக்கொண்டிருப்பார்களா? விமானத்தில் படுக்கைகள் இருக்குமா?" என நினைப்பதுண்டு.
இதோ,
அன்று வியந்த விமானத்தில் கூட நான் இப்போது பறந்துக்கொண்டிருக்கலாம்.
3D சீட்டில இருக்கிறவர் அவரோட காசில இந்த டிரிங்க்கை உங்களுக்குக் கொடுக்கச் சொன்னார்.
ஓ, அப்படியா?
நன்றி சொன்னேன்னு அவர்கிட்ட சொல்லிடுங்க.
என் அம்மா யாரையும் இம்ப்ரெஸ் செய்ய விரும்பும் போது,
அவளது குரல் கம்பீரமாகவும், வளமாகவும் மாறும்.
அதை அவளது நாடகக் குரல் என்று நான் அழைப்பதுண்டு.
நான் அவ்வாறு சொல்லும் போது அவள் விரும்பமாட்டாள்,
ஆனாலும் அதைப் பயன்படுத்துவதை அவள் நிறுத்தவில்லை.
சிறிது நேரத்தில், எதிர்பார்த்த வண்ணம்,
மிக அழகான ஒருவர், 50 வயது இருக்கும்,
எங்கள் அருகில், நடைபாதைக்கு அந்தப் பக்கமாக அமர்ந்தார்.
அவர் தான் தனக்கு பானம் வழங்கியவரோ
என உடனே என் அம்மா வியந்தார்.
நான் இங்க பக்கத்தில உட்காரலாமா?
உட்காரலேன்னா, நான் இழுத்து உட்கார வச்சுடுவேன்.
எனக்கு பறக்கிறதுன்னாலே ரொம்ப பயம்.
உங்களுக்கு பயமெல்லாம் கிடையாது.
எதிர்த்து பேசாத.
ஆனால் நீங்க தான் பயப்படலையேம்மா.
செல்லம், நீ காக்பிட் போய் பைல்ட்களைப் பார்த்துட்டு வா, சரியா?
அம்மா என் மேல் கோபமாக உள்ளாரென
நான் நினைத்தாலும் கூட, உண்மையில், அது ஒரு நல்ல யோசனை தான்.
ஆக, என் அம்மாவை அவள் போக்கிற்கு விட்டுச் சென்றேன்.
காக்பிட்டிற்கு பாதி வழியில், ஒரு மிக விசித்திரமான காட்சியைப் பார்த்தேன்.
ஹலோ. நான் தான் அந்த பத்து அடி உயர மனிதன்.
என்னோட ஆட்டோகிராஃப் வேணுமா?
யாரு?
பத்து அடி உயர மனிதன்!
பார்னம் அண்டு பெய்லி சர்கஸ்ல வேலை பார்க்கிறேன்.
நான் தான் அந்த பத்து அடி உயர மனிதன்.
சரி.
'60-களின் ஆரம்பத்தில், காக்பிட் கதவுகள் மூடியிருக்காது,
யார் வேண்டுமானாலும் உள்ளே சென்று வரலாம்,
வழக்கமாக, விமானப் பணிப்பெண்களின் அனுமதியுடன்.
லிஸ்ஸை அங்கே காண இயலவில்லை,
அதனால் நான் காத்திராமல் காக்பிட் கதவைத் திறந்தேன்.
முன்பக்கமாகப் பார்த்து மூவர் உட்கார்ந்திருந்தனர், நான் நுழைந்ததை அவர்கள் கவனிக்கவில்லை.
- சொல்லு, அவ அழகா இருந்தா, இல்லையா? - ஆமா, அற்புதமாக தான் இருந்தா.
ஆனால் அவ அதை நம்ம எல்லார் கூடவும் பண்ணதை என்னால் நம்ப முடியல.
- ஆமா. - என்னால முடியுது.
அவர்களில் ஒருவர் பேசியதில், எனக்கு ஒரு பகுதி தான் புரிந்தது.
பின்னாளில், நான் வளர்ந்தவுடன் தான் புரிந்தது,
அவர்கள் செக்ஸ் அல்லது எதையோ பற்றி தான் பேசிக்கொண்டிருந்தார்கள் என்று.
ஹே, நீ… நீ இன்னைக்குப் பிட்ஸ்பர்க் போறியா?
இல்ல, லாஸ் ஏஞ்சலஸ் போறேன்.
எப்படி இந்த போரான ட்ரிப்ல வந்து சேர்ந்த?
எனக்கு முடிஞ்ச அளவு ஃப்ளைட்ல இருக்கணும்,
அம்மாவுக்கு, நான்-ஸ்டாப் ஜெட் புக் பண்ண காசில்ல.
எனக்கு விமானங்கள் பிடிக்கும் என்பதை அவர்கள் விரும்பியிருப்பார்களென நினைத்தேன்,
ஆனால் அவர்கள் அதிலுள்ள அசௌகரியத்தைப் பார்த்தார்கள் போலும்.
சரி, சரி. நாங்க உன் கூட சிகாகோ வரை தான் வர்றோம்.
அதனால், உனக்கு எப்ப எல்லாம் போர் அடிக்குதோ, நீ தாராளமா இங்க வரலாம்.
ஆனால் அடுத்த முறை நீ ஏர் ஹோஸ்டெஸ் கிட்ட கேட்கணும், சரியா?
கண்டிப்பா.
நன்றி.
அது என்ன பத்து அடி உயர மனிதன்?
அது உன்னோட புது கர்ள்ஃபிரண்ட்.
என்னவாகிலும், நான் பறந்துக்கொண்டிருந்தேன், இரவு முழுவதிலும் கூட.
வாழ்க்கை இதை விட நன்றாக இருக்குமா என்ன?
நான் மீண்டும் என் இருக்கைக்குச் செல்வதற்குள்,
அம்மா டிரிங்க்ஸ் இரண்டாவது ரவுண்டு எடுத்துக்கொண்டிருந்தாள்.
அதோடு தனது புதிய பாய்ஃபிரெண்டு ஹாரியுடன் ஏற்கனவே தொட்டுப் பேச ஆரம்பித்திருந்தாள்.
இது என்னோட குட்டிப் பையன், ஜெஃப்.
- ஹாய், ஜெஃப். - ஹாய்.
இது ஹாரி.
ஹாரி பிட்ஸ்பர்க்கிலிருந்து வரார், செல்லம்.
இவர் ஒரு லாயர்.
இவருக்கு பிட்ஸ்பர்க் ஸ்டீலர்ஸ்ல கொஞ்சம் பேரைத் தெரியுமாம்.
அருமை, இல்லையா?
உங்களுக்குக் கல்யாணம் ஆகிடுச்சா? உங்களுக்குக் குழந்தைகள் இருக்கா?
ஆமா ஆயிடுச்சு. எனக்கு ஒரு பையனும், பொண்ணும் இருக்காங்க.
ஓ. நல்லது.
உனக்கு சிக்கன் பிடிக்கும் தானே?
எனக்கு ஃப்ரைடு சிக்கன் பிடிக்கும்.
ம், இது அது மாதிரி தான்.
இது பேரு சிக்கன் கார்டான் ப்ளூ, ரொம்ப டேஸ்டியா இருக்கும்.
சரி. எனக்குக் கொஞ்சம் கொடுங்க.
திரும்ப என் இருக்கைக்குச் சென்ற போது,
ஹாரி என் அம்மா காதில் ஏதோ கிசுகிசுத்துக்கொண்டிருந்தார்.
அவர் முடிக்கும் வரை நான் காத்துக்கொண்டிருந்தேன், அப்போது தான் அம்மா கோபப்படமாட்டாள்.
ஓ, என்னவொரு அற்புதமான மனிதர்.
ரொம்ப நல்லா பேசினார்.
சரியாக உச்சரித்து, நிறுத்தி,
நன்றாகப் பேசும் மக்களை என் அம்மாவுக்குப் பிடிக்கும்.
மக்கள் ஒரு கதாப்பாத்திரத்திற்காக பயன்படுத்தினாலொழிய,
அவர்கள் அந்நிய உச்சரிப்பைக் கொண்டிருந்தால் அவள் விரும்புவதில்லை.
நன்றாகப் பேசுவது ஒருவர் எவ்வளவு படித்தவர் என்பதைப் பிரதிபலிக்கிறது என்பாள்.
அவள் தோழி ஜூலியா ஓர் அழகான பெண்மணி,
வசதி படைத்தவள், ஒரு பணக்கார கண்டுப்பிடிப்பாளருடன் திருமணமானவள்,
அவளிடம் எல்லாமே இருப்பதாகத் தோன்றியது,
ஆனால் அவளிடம் நியூ ஜெர்ஸி உச்சரிப்பு இருப்பதை
அம்மாவால் ஏற்றுக்கொள்ள முடியவில்லை.
அவள், "என்ன கொடுமை.
அத்தனை அழகும், பணமும், கூடவே கொடுமையான நியூ ஜெர்ஸி உச்சரிப்பும்," என்பாள்.
இதில் வேடிக்கை என்னவென்றால், சில சமயம்,
அம்மாவுக்கே அந்த வகையான உச்சரிப்பு இருக்கும்.
செல்லம், நாம எப்பவாவது பிட்ஸ்பர்க் போனா, ஹாரி நம்மள விருந்துக்குக் கூட்டிப் போக விரும்புறார்.
ஓ, அவர் மனைவி, குழந்தைகள் கூடவா?
ரொம்ப புத்திசாலி.
அப்படியே ஜன்னலுக்கு வெளியே இரவின் இருள்
பனி மேகங்களாக மாற,
எனக்கு முன் ஏதோ வைக்கப்படுவதை உணர்ந்தேன்.
இது உனக்கு.
வாசனையிலேயே அது சிக்கன் கார்டான் ப்ளூ என்று தெரிந்தது.
ஆஹா. அது பொறித்த கோழி போன்று தான் இருந்தது, ஆனால் அதை விட நன்றாக இருந்தது.
நான் அதைச் சாப்பிட ஆரம்பித்தேன்.
எனக்கு சிக்கன் பிடிக்கும், சீஸும் பிடிக்கும்.
ஆனால் இரண்டையும் சேர்த்து சாப்பிட முடியுமா என்று தெரியவில்லை.
அம்மா, எனக்கு இது பிடிக்கல.
நான் இன்னொரு கோக் வாங்கி குடிக்கலாமா?
கண்டிப்பா, செல்லம்.
பிட்ஸ்பர்க் பகுதியில் நாங்கள் இறங்கத் துவங்கியதும்,
என்னால் ஜன்னலுக்குக் வெளியே பார்க்க முடிந்தது.
நாங்கள் இப்போது மேக அடுக்குக்கு கீழே இருந்தோம்,
நன்றாகவே பனிப் பெய்து கொண்டிருந்தது.
கீழே நகரத்தைப் பார்ப்பதற்கு உண்மையில் அழகாக இருந்தது,
அந்த வானிலையில் மின்னுவது போல் இருந்தது.
கீழே, ஏதோ ஒரு வீட்டில், ஏதோ ஒரு சிறுவன்,
மேலே எஞ்சின்களின் உறுமலைக் கேட்டுக்கொண்டு,
"இந்த பின்னிரவில் யார் விமானத்தில் போகிறார்கள்?
அவர்கள் எங்கே போகிறார்கள்? அவர்கள் உறங்குகிறார்களா இல்லையா?"
என்று வியந்து கொண்டிருக்கலாம் என்று நினைக்கத் துவங்கினேன்.
தரை இறங்குவதை எங்களால் உணரவே முடியவில்லை, அவ்வளவு சுமூகமாக இருந்தது.
பிட்ஸ்பர்க்
விமானம் நகர்ந்து செல்லும் பாதையில் இருந்த நீல விளக்குகள்
பனியில் இன்னும் பிரகாசமாகத் தோன்றின.
நாங்கள் கேட்டிற்கு நகர்ந்து செல்கையில்,
அறிவிப்பு ஸ்பீக்கர்களில் ஓர் அறிவிப்பு செய்யப்பட்டது.
நான் உங்கள் கேப்டன் பேசுகிறேன்.
எதிர்பாராத பனிப்புயல் காரணமாக,
டேடன் மற்றும் சிகாகோவுக்கு தொடர்ந்து செல்பவர்களுக்கு,
அடுத்த அறிவிப்பு வரும் வரை பயணம் தாமதப்படும்.
கூடுதல் தகவல்களுக்கு கேட்டில் உள்ள டிக்கெட் ஏஜென்ட்டிடம் பேசவும்.
கவலைப்படாதீங்க.
பயணிகளுக்கு, TWA தங்குறதுக்கு ஹோட்டல் ஏற்பாடு பண்ணும்.
- இலவசமா. சரியா? - நன்றி.
ஆக, எங்களுக்கு ஹோட்டல் ரூம் இருக்கும், இல்லையா?
- ஆமா. கவலைப்படாதீங்க. - நல்லது.
சரி.
கவுண்ட்டர்ல இருந்தவர் கிட்ட இந்த ஹோட்டல் எப்போ கட்டப்பட்டதுன்னு கேட்டேன்.
அவர் 1952-லன்னு சொன்னார்.
1952 துவங்கி, நள்ளிரவில்,
இப்படி நாங்கள் செய்துக்கொண்டிருப்பது போல,
செய்திருக்கக் கூடியவர்களைப் பற்றி சிந்தித்துப் பார்த்தேன்.
சரி, செல்லம்.
விமானம் ரெடியாகும் போது, ஏர்லைன்ஸ்ல இருந்து கூப்பிடுவாங்க,
ஆனால் அதுக்கு ரெண்டு மணிநேரமாவது ஆகும். அதனால, நீ கொஞ்சம் தூங்கலாம்.
- சரியா? - சரி.
நான் கீழே லவுஞ்சுக்குப் போய் டிரிங்ஸ் எடுக்கப் போறேன்.
சரி.
- சரி. ஒண்ணும் பிரச்சினை இல்லையே? - இல்ல.
- சரி. லவ் யூ. - லவ் யூ டூ.
எப்படியோ, இதில் ஹாரியும் இருப்பாரென தெரிந்தது,
ஆனால் என் நாவை அடக்கிக் கொண்டேன்.
ஹலோ?
சரி, நாங்க வந்துடுறோம்.
நான் கதவைத் திறந்து வெராண்டாவில் ஓடினேன்,
லிஃப்ட் பட்டனை திரும்பத் திரும்ப அழுத்தினேன்.
போதும், நிறுத்துங்க.
அம்மா! அம்மா, வாங்க! நாம விமானத்தை தவற விடப் போறோம்!
அம்மா, வாங்க! விமானம் 20 நிமிஷத்துல கிளம்புது!
நாம தவறவிடப் போறோம்!
வெராண்டா கடைசியில், அம்மா வேறு அறையிலிருந்து வருவதைப் பார்த்தேன்.
வரேன்.
அவள் ஹாரியுடன் இருந்திருந்தாலும் எனக்குக் கவலையில்லை.
நாங்கள் தொடர்ந்து பயணிப்பதற்கு கேட்டிற்குச் செல்ல
இருபது நிமிடங்கள் இருந்தது மட்டுமே எனக்குக் கவலை.
காலையில் 3:00 மணிக்கே, என் அம்மா அருமையான மனநிலையில் இருந்தாள்.
நானும் தான்.
மூன்று மணிநேர உறக்கம், இன்னும் போக வேண்டிய பயணம் உள்ளது.
பிட்ஸ்பர்க்கிலிருந்து டேடன் பயணம் ஒரு மணி நேரத்துக்கும் குறைவாக,
நினைத்துப் பார்த்தால், மிகவும் சுவாரஸ்யமாகவே இருந்தது.
நான் இது வரையில் பார்த்ததை விட இந்த 40 நிமிடங்களில் தான் என் அம்மா
அதிகமாக உணர்ச்சிவசப்பட்டதைக் கவனித்தேன்.
அவள் என்ன சொல்லிக்கொண்டிருக்கக் கூடும்?
பின்னாளில், ஆம், லிஸ் குறித்த முழு கதையையும் தெரிந்துக்கொண்டேன்.
எனக்கு நிறைய ஞாபகம் இல்ல,
குழப்பமா தான் இருந்துச்சு.
ஆனால் நாட்டை விட்டு ஓடிவரும் போது எனக்கு ஒன்பது வயசு தான்,
என் தம்பியும், நானும் தான் தப்பிச்சு வர முடிஞ்சது.
துரதிஷ்டவசமாக எங்க அப்பா-அம்மாவ எங்க கண் முன்னாலேயே கூட்டிட்டு போயிட்டாங்க.
ஓ, செல்லம்.
இல்ல, நா-நான் நல்லா இருக்கேன். அதைக் கடந்து வந்துட்டேன்.
அந்த சமயத்தை ஒட்டி நியூ யார்க் பகுதியில் ஒரு டிவி நிகழ்ச்சி இருந்தது,
அதன் பெயர் "ரிமெம்பர் அஸ்".
அது நாஸி நிகழ்வின் நிஜ வீடியோவைக் காட்டியது.
வேறு எதையும் விட அது எனது கொடுங்கனவுகளுக்குக் காரணமாக இருந்திருக்க வேண்டும்.
நான் எப்போதும் லிஸ்ஸுக்காக வருத்தப்பட்டேன்.
எப்படியோ, என் அம்மா அவள் மீது அக்கறை கொண்டிருந்தாள்.
அவளை விட உணர்வு ரீதியான வலியுள்ள ஒருவர்
ஏதோ நிவாரணம் அளித்தது போல் இருந்தது.
திடீரென அந்த பத்து அடி உயர மனிதனைக் குறித்து அறிந்துக்கொள்ளவில்லை என வருத்தப்பட்டேன்.
எனக்கு பேசுவதற்காவது யாராவது இருந்திருப்பார்கள்.
ஆனால் இன்றிரவு நான் மாலை விண்மீன்களுடன் இணைவேன்.
அமைதியான விண்மீன்களின் அமைதியான இரவுகள்
என் கிடாரின் அமைதியான இசை
எங்களைச் சுற்றி நிலவி வரும் நிசப்தத்தில் மிதந்து வருகிறது
டேடனில் நின்ற போது, விமானத்திலேயே இருக்க முடிவு செய்தோம்.
அம்மாவும் நானும் ஒரு சிறு தூக்கம் போட்டோம்.
டேடன்
நாங்கள் எழுந்திருக்கும் முன் நாங்கள் மீண்டும் பறந்துக் கொண்டிருந்தோம்.
நாங்கள் பெல்ட் போட்டிருந்ததால், லிஸ் எங்களை உறங்க விட்டுவிட்டாள்.
டேடனில் யாரும் உள்ள ஏறவில்லை.
ம், சுவாரஸ்யமாக தோன்றுமளவு எவரும் ஏறவில்லை.
அதிகாலை 4:00 மணிக்கு, யார் ஏறப் போகிறார்கள்?
சிகாகோ
ஆக, சிகாகோ வரையில் நாங்கள் உறங்கினோம்.
ஓரளவு புதிய ஓ'ஹேர் டெர்மினலை அடையும் போது இன்னும் இருட்டாக இருந்தது.
இது என்னோட கடைசி ஸ்டாப்.
இது தான் என்னோட ஹோம் பேஸ்.
ஆனால் உங்களுக்கு ரெண்டு சர்ப்ரைஸ் ஏற்பாடு பண்ணிருக்கேன்.
உங்க ரெண்டு பேருக்கும்
கேன்சஸ் சிட்டிக்கும், டென்வர்க்கும் போறதுக்கு
ஃபர்ஸ்ட் க்ளாஸில பறக்க ஏற்பாடு பண்ணிருக்கேன்.
இன்னொரு குட்டி சர்ப்ரைஸ் உங்களுக்கு டென்வர்ல காத்திட்டிருக்கும்.
அதனால…
விவரங்கள் இதுல இருக்கு.
இதை டிக்கெட் ஏஜென்ட் கிட்ட கொடுங்க.
- சரியா? - நன்றி.
- சரி. குட்பை. - நன்றி.
நாங்களே முதல் வகுப்பிற்கு கட்டுவதாக இருந்தால் எவ்வளவு செலவாகும் என்று மட்டும் தான்
என்னால் சிந்திக்க முடிந்தது.
அது ஒரு வழிக்கு 185 டாலர்.
அதை வைத்து எவ்வளவு பொம்மைகளும், ஹாட் டாகுகளும் வாங்கலாம்.
அதோடு இது போன்று மூன்று நான்கு பயணங்களும் போகலாம்.
என்ன ஒரு பெண், அந்த லிஸ்.
திடீரென, என் அம்மாவின் பாவனை மாறியது.
அவளிடம் கண்ணில் காணக்கூடிய மாற்றத்தை என்னால் பார்க்க முடிந்தது.
அவள் நேராக, தலையை நிமிர்த்தி, பாங்காக நடந்தாள்.
நாங்கள் முதல் வகுப்பில் பயணிக்க இருக்கிறோம்.
அவளோ முதல் வகுப்பில் மேற்கு கடற்கரைக்கு பறக்கும் ஒரு நடிகை.
அந்த போலி சிறுத்தை கோட்டை அணிந்திருக்க அவள் விரும்பியிருப்பாள்.
நான் தான் வீட்டிலிருந்து கிளம்பும் போது அதை போடவிடாமல் செய்துவிட்டேன்.
ஹாலிவுட்ல இருந்து கூப்பிட்டாங்க.
உடனே அடுத்த ஃப்ளைட் பிடிச்சு வர சொன்னாங்க.
நீங்க ஒரு நடிகையா?
ஆமா. எப்படி கண்டுப்பிடிச்சீங்க?
என் அம்மா இப்படி தேவை இல்லாத இடத்தில் வலிய போய் பேசுவாள்.
ஹாலிவுட்டுக்கு வாழ்த்துகள்.
நன்றி.
விமான நிலையம் அழகாக இருந்தது. ஏதோ காரணத்துக்காக,
ஹாட் டாக் கவுண்டர் அதிகாலை 4:00 மணிக்கே திறந்திருந்தது.
- ஹலோ. - எனக்கு இரண்டு தேவைப்பட்டது.
அம்மா ஒன்று தான் ஆர்டர் செய்தாள்.
- அவ்வளவு தானா? - ஆமா.
நான் இன்னொரு ஹாட் டாக் சாப்பிடலாமா?
உனக்கு உண்மையிலேயே இன்னொரு ஹாட் டாக் வேணுமா?
ஆமா, உண்மையிலேயே வேணும்.
சரி.
வாழ்க்கை எனும் மரத்திலிருந்து…
ஜெட் விமானங்கள் போலல்லாமல் புரொப்பலர் விமானங்களில்
முதல் வகுப்பு எப்போதும் விமானத்தின் பின்பக்கமாக இருந்தது.
நான் கவனித்த முதல் விஷயம், இருக்கைகள் பெரிதாக இருந்தன.
இரண்டாவது, அழகிய வேலைபாடுகள்.
இன்னும், அது சிறந்த ஒன்றே
சிறந்தது இன்னும் வரவிருக்கிறது
அன்பே, அது நன்றாக இருக்குமல்லவா?
சூரியனைக் கண்டதாக நினைக்கிறீர்கள் ஆனால் நீங்கள் இன்னும் அது ஒளிர்வதைக் காணவில்லை
விமானம் கிளம்பும் போது, மிகவும் அமைதியாக இருந்தது.
அதற்காகத் தான் இருக்கைகள் பின்னால் அமைக்கப்பட்டிருக்க வேண்டும்.
ஜெட் விமானங்களில், முன் பக்கம் அமைதியாக இருக்கும்.
அம்மா உண்மையில் முதல் வகுப்பில் இருப்பதில் உற்சாகமாக இருந்தாள்.
ஒரு ஃபிலிம் ஸ்டூடியோ என்னை அழைத்து வருவதாக இருந்தால்,
திரைப்பட நடிகர்கள் அமைப்பு இப்படியாகத் தான் அழைத்து வர வேண்டும் என வலியுறுத்தியிருக்கும்.
அது தான் விதி.
மேற்கு நோக்கி விமானம் பறந்து செல்கையில்,
சூரியன் எழுவதை என்னால் காண முடிந்தது.
நாங்கள் வலது பக்கமாக சிறிது திரும்பியதும்,
சூரிய ஒளி ஜன்னல் வழியே உள்ளே வந்து,
அம்மாவின் முகத்தில் நடனமாடுவது போல் தோன்றியது.
கோடை நிகழ்வில, லைட் அப் த ஸ்கை-ல் நடிக்கும் போது, ஞாபகம் இருக்கா?
ஒரு விமர்சகர் என்னை க்ராஃபோர்டு, ஸ்டான்விக் ரெண்டு பேரோட கலவைன்னு சொன்னார்.
ஒரு நிகரில்லா நடிப்புன்னு சொன்னார்.
அருமை, இல்லையா?
இது ஒரு மந்தமான மாலை…
என் வலதுபக்கம் பார்த்த போது, இந்த தங்க நிற, மின்னும் திரைசீலைகளைக் கவனித்தேன்.
அதற்குப் பின்னால் என்ன இருக்கக்கூடும் என வியந்தேன்.
ஒரு பணிப்பெண்ணுக்காக நடைபாதையின் இருபக்கமும் தேடினேன்.
சமையலறையின் அருகே ஒருவர் நிற்பதைப் பார்த்தேன்.
அவளைப் பார்த்து சைகை செய்தேன்,
பள்ளியில் ஆசிரியரை அழைப்பது போன்று.
உயரமாய், பழுப்பாய், இளமையாய், அழகாய்
ஈபனீமாவிலிருந்து வந்த பெண் நடந்து செல்கிறாள்
அவள் கடந்து செல்கையில்
அவள் கடந்து செல்லும் ஒவ்வொருவரும், "ஆ" என்கின்றனர்.
சொல்லு. உனக்கு என்ன வேணும்?
அந்த குரல் பழக்கப்பட்ட குரல் போல் தோன்றியது.
நியூ யார்க் விமான நிலையத்தில் நான் கேட்ட குரல் போலவே இருந்தது.
அந்த நபர் எப்படி இருப்பார் என்று நான் கற்பனை செய்தது போலவே இருந்தாள்.
அது எதுக்கு?
அது நீண்டதூர இரவு ஃப்ளைட்கள்ல உள்ள ஸ்லீப்பர்.
அதை நாங்க இப்ப பயன்படுத்துறது இல்ல.
அதை எப்ப பயன்படுத்தினீங்க? எந்த வருஷத்தில?
அதை ஏன் பயன்படுத்துறதை நிறுத்தினீங்க? இப்படி எத்தனை இருக்கு?
ஒண்ணு ஒண்ணா பதில் சொல்லட்டுமா?
சரி.
ம், இந்த ஃப்ளைட் புதுசா ஆரம்பிச்சதில இருந்து,
1959-ல ஜெட் விமானம் வர வரைக்கும்,
நெடுந்தூர நான்-ஸ்டாப் ஃப்ளைட்கள்ல இதைப் பயன்படுத்தினாங்க.
எப்ப எல்லாம் இந்த விமானம் எட்டு மணி நேரத்துக்கு மேல பறந்துச்சோ,
ரொம்ப தூரத்துக்கு ராத்திரி பறந்துச்சோ அப்ப எல்லாம்.
இங்க மக்கள் படுப்பாங்க. இது ஃபர்ஸ்ட் க்ளாஸ் கட்டணத்துல சேர்ந்து வரும்.
ஓ, அருமை.
உங்களுக்கு எப்படி இவ்வளவு விஷயம் தெரியும்?
ம், எங்க அம்மா இந்த விமான துறையில பல வருஷமா இருக்காங்க.
முதல்ல, 30-கள்ல ஒரு ஏர்ஹோஸ்டெஸ்ஸா இருந்தாங்க.
வாவ்.
அவங்க 1939-ல ரிடையர் ஆயிட்டாங்க, அதுல இருந்து
நியூ யார்க் விமான நிலையங்கள்ல ஃப்ளைட் அறிவிப்புகள் சொல்லிட்டிருக்காங்க.
இதோ வந்துடுறேன்.
உண்மையா சொல்றீங்களா?
அவங்களுக்கு இப்ப வயசு என்ன? அவங்க என்ன மாதிரி ஃப்ளைட்ல எல்லாம் போனாங்க?
விமான நிலையத்தில எங்க வச்சு இந்த அறிவிப்புகளைச் சொல்லுவாங்க?
ம், அவங்களுக்கு இப்ப 58 வயசு, அவங்க பெரும்பாலும் DC-3 விமானங்கள்ல போனாங்க.
அவங்க TWA விமான நிலையத்தில, பின்னால ஒரு சின்ன அறையில உட்கார்ந்து பண்றாங்கன்னு நினைக்கிறேன்.
நிறைய கேள்வி கேட்குற. உனக்கு பறக்கிறது பிடிக்கும் தானே?
இது தான் உன்னோட முதல் பயணமா?
டோரிஸ் என்னுடைய எல்லா கேள்விகளுக்கும் பதிலளித்தாள்.
அவள் எனது புதிய சிறந்த தோழி.
அம்மா! அம்மா! எந்திரிங்க!
எந்திரிங்க!
- என்னாச்சு? - நீங்க நம்ப மாட்டீங்க.
டோரிஸோட அம்மா தான் ஐடில்வைல்ட் விமான நிலையத்தில நாம கேட்ட குரல்.
அவங்களுக்கு 58 வயசு, அவங்க முதல் ஏர்ஹோஸ்டெஸ்ல ஒருத்தங்க.
அம்மா, உங்களுக்கு அவங்களைப் பிடிக்கும்.
அவங்களுக்கு அந்நிய உச்சரிப்பு கிடையாது அவங்க உண்மையில அழகாவும் இருக்காங்க.
- யாரு? - டோரிஸ்!
ஓ, அற்புதம், குட்டிப் பையா.
அம்மா, டோரிஸ் முன்னால என்னை அப்படி கூப்பிடாதீங்க, சரியா?
சரி, செல்லம். என்னை இப்ப தூங்க விடு.
அவள் எனக்குப் பிடித்த வண்ணம் தலையைக் கோதி இருந்தாள்.
வெளிர் கண்கள்.
என்னால் அவளைப் பார்ப்பதை நிறுத்த முடியவில்லை.
உங்களுக்கு என்ன வயசு?
இருபத்தி ஒண்ணு.
உங்களுக்குப் பிடிச்ச ஃப்ளைட் எது?
போயிங் 707.
- ஏன்? - ஏன்னா அது அழகானது, அப்புறம் ரொம்ப வேகமானது.
சூப்பர்.
உங்களுக்குப் பாய்ஃப்ரெண்டு இருக்கா?
இருந்தது. ஆனால் இப்ப பிரிஞ்சிட்டோம்.
என் அம்மா ஒரு நடிகை, தெரியுமா?
உண்மையாவா?
யாரையாவது கவர வேண்டுமெனில் இந்த வரியை நான் சொல்வதுண்டு.
கேட்க சுவாரஸ்யமா இருக்கு.
ஆமா, நாங்க ஹாலிவுட்டுக்குப் போறோம்.
அவங்க அம்மாவை கூப்பிட்டிருக்காங்க.
அவங்க பால் நியூமன் கூட படம் பண்றாங்கன்னு நினைக்கிறேன்.
பால் நியூமனா, உண்மையாவா?
ஓ, என்னால நம்ப முடியல.
ம், நான் இப்ப போகணும்.
அம்மா ஏதோ வேணும்னு சொன்னாங்க.
சரி.
கடவுளே. நான் ஏன் பொய் சொன்னேன்?
முட்டாள்தனம்.
அவள் நடிகை என்று கேட்டதுமே ஆச்சரியப்பட்டாள்.
கேன்சஸ் சிட்டி விமான நிலையம் சுவாரஸ்யமாக இருக்கவில்லை.
கேன்சஸ் சிட்டி
இந்த பொம்மை கடையைத் தவிர.
கடவுளே. கடவுளே.
ஏறக்குறைய நாங்கள் வந்திருக்கும் விமானத்தைப் போன்று உள்ள ஒரு பாட்டரி பொம்மை கார் அங்குள்ளது.
இது வரை உருவாக்கியதிலேயே மிகச் சிறந்த பொம்மை அது தான், நிகரில்லாதது.
கதவு திறக்கிறது, பயணிகள் மறைந்து போகின்றனர்,
விமான பணிப்பெண் தோன்றுகிறாள்.
கடவுளே.
கதவு மூடுகிறது,
பயணிகள் மீண்டும் தோன்றுகின்றனர்.
எஞ்சின்கள் துவங்குகின்றன, ஒவ்வொன்றாக.
கடவுளே. அது நகர்ந்து செல்கிறது.
இந்தத் தருணத்தில் வாழ்க்கை மிக நன்றாக இருந்தது, அதிலிருந்து வெளியே வருவது கடினமாக இருக்கும்.
- ஆக இது 12.95 டாலர். வரியையும் சேர்த்து. - சரி.
சரி, நான் பில் போடுறேன்.
சரி. நல்லது.
நான் அந்த விமானத்தை உடைக்கும் வரையில்.
நான் ஒரு மணி நேரத்துக்கு அழுவதை நிறுத்தவில்லை,
டென்வர்க்கு செல்லும் வழியில் விமானம் கிளம்பும் நேரம் உட்பட.
இந்தப் பிரிவு தான் எங்களது நெடுந்தூர பயணமாக இருக்கும்,
நான்கு மணிநேரத்துக்கும் குறைவாக, எதிர்காற்று காரணமாக.
என்னாச்சு?
என்னோட விமானம் உடைஞ்சுடுச்சு.
ம், நிஜ விமானங்களும் உடையும், தெரியுமா?
அப்படியா?
ஆமா, நிச்சயமா உடையும்.
ம், அது எனக்குத் தெரியாது.
டோரிஸ் அதைச் சொன்னது என்னுடைய வாழ்க்கையை நிரந்தரமாக மாற்றியது.
ஏதோ காரணத்துக்காக, பொருட்கள் ஏதாவது கச்சிதமாக இல்லாததைப் பார்த்தால்
என்னால் ஏற்றுக்கொள்ள முடியாது,
அதிலும் மெக்கானிக்கல் பொருட்கள்.
ஆனால் அவளிடம் பதில் இருந்தது, அதை நான் இன்றளவும் பயன்படுத்துகிறேன்.
நிஜமான பொருட்களும் உடையும்.
நீ தூங்குறதுக்கு நான் அந்தப் பெர்த்தை ரெடி பண்ணி தரட்டுமா?
சரி!
டோரிஸ், நன்றி, ஆனால் அது அவசியமில்ல.
- அம்மா! - இல்ல, உண்மையில இதில பிரச்சினை இல்ல.
அதை இப்பவே ரெடி பண்றேன்.
ஜன்னலிலிருந்து வானத்தைப் பார்த்துக்கொண்டு,
இந்த பெர்த்தில் இருப்பது உற்சாகமாக இருந்தது.
என்னால் தூங்கவே முடியவில்லை.
கொஞ்சம் ஜாலியாக இருப்பதற்காக, நான் விழித்திருக்கவே விரும்பினேன்,
உணவு கூட இங்கே உட்கார்ந்து சாப்பிட விரும்பினேன்.
- நீங்க ஒரு நடிகைன்னு உங்க பையன் சொன்னான். - ஆமா.
பால் நியூமனோட நீங்க நடிக்கப் போறதுக்கு வாழ்த்துகள்.
கேட்கவே சுவாரஸ்யமா இருக்கு.
அவன் தப்பா புரிஞ்சிருக்கணும்.
எந்தக் குறிப்பிட்ட படமும் இல்ல.
அங்க ஒரு நண்பர் எனக்கு நடிக்க வாய்ப்பு வாங்கித் தர உதவுறேன்னு சொன்னார்.
எனக்கு பால் நியூமனை ஒரு நடிகரா பிடிக்கும்னு அவனுக்குத் தெரியும்,
அதனால அவன் ரெண்டையும் முடிச்சு போட்டிருக்கணும்.
எனக்கு அவமானமாக இருந்தது, எனக்கு வாழப் பிடிக்கவில்லை.
லஞ்ச் கிட்டதட்ட ரெடியாயிடுச்சு, அவனுக்கு ஏதாவது வேணுமான்னு கேட்கிறேன்.
- நன்றி, டோரிஸ். - நான் வந்துடுறேன்.
நீ ரொம்ப இனிமையா இருக்க.
லஞ்ச் கிட்டதட்ட ரெடி.
உனக்கு சிக்கன் பிடிக்கும்னு நினைக்கிறேன்.
எனக்கு ஃப்ரைடு சிக்கன் பிடிக்கும்.
ம், இது அது மாதிரி தான். ஆனால் அதை விட நல்லா இருக்கும்.
ஓ, அப்படியா?
அதுக்குப் பேரு சிக்கன் கார்டான் ப்ளூ.
எனக்கு இன்னொரு கோக் கிடைக்குமா?
கண்டிப்பா. இதோ வரேன்.
சரி.
நான் 7D என ஊகிக்கும் இருக்கையில் அமர்ந்திருப்பவர்
நிறைய குடித்துக்கொண்டு, பால் மால்ஸ் சிகரெட் புகைத்துக்கொண்டிருந்தார்,
அது ஃபில்டர் இல்லாத கடுமையான சிகரெட் என்று அம்மா சொல்வதுண்டு.
நியூபோர்ட்ஸ் அந்த அளவு கடுமையானது கிடையாது.
எதுவோ, அவர் "த கேன்சஸ் சிட்டி ஸ்டார்" என்று தோன்றிய செய்தித் தாளில்,
திரும்பத் திரும்ப தலைப்பு செய்தியைப் பார்த்துக்கொண்டிருந்தார்.
அதில், "பேரழிவு: ஐடில்வைல்டில் ஜெட் விமானம் விபத்துக்குள்ளானது," என்று கூறியது.
அதன் கீழே மங்கலான, கறுப்பு-வெள்ளை புகைப்படமும் இருந்தது.
விமான விபத்துகள் என்னைக் கவலைகொள்ளச் செய்தததை விட, எனது ஆர்வத்தைத் தூண்டின.
நான் மிகவும் நேசிக்கும் ஒன்று,
யாரையும் காயப்படுத்தக் கூடும் என்பதையே என்னால் புரிந்துக்கொள்ள முடியவில்லை.
அதுவே அவர்களைக் கொல்லும் போது?
பின்னர் அவர் டோரிஸ் அல்லாது வேறு ஒரு பணிப்பெண்ணிடம் பேசுவதைக் கேட்டேன்.
சார், நீங்க நல்லா இருக்கீங்களா?
இல்ல.
இதை வாசிக்க கஷ்டமா இருக்கு, சமீபத்தில தான்,
நான் சிகாகோவில இருந்து நியூ யார்க்-க்கு பிசினெஸ் விஷயமாக புக் பண்ணேன்,
ஆனால்… என்னால அந்த ஃப்ளைட்ல போக முடியல.
நான் என்னோட சீட்டுக்காக சண்டைப் போட்டேன், தர முடியாதுன்னு சொல்லிட்டாங்க.
வருத்தத்தோட வீட்டுக்குப் போனேன். ஆனால் நான் வீட்டுக்குப் போய்,
டிவியை ஆன் பண்றேன், அதில என்னோட ஃப்ளைட் க்ராஷ் ஆயிருந்துச்சு.
நான் போகவிருந்த ஃப்ளைட்.
அதனால, எனக்கு… எனக்கு… பறக்கிறதுக்கு கொஞ்சம் பயம்.
கேட்க கஷ்டமா இருக்கு.
ஆனால் எதுவும் நடக்காது, நாம நல்லா இருக்கோம்னு என்னால உங்களுக்கு உறுதி தர முடியும்.
உங்களுக்கு எது வேணும்னாலும் சொல்லுங்க, நான் இங்க தான் இருக்கேன்.
சரி. நல்லது.
அவர் பயப்படுவது நியாயமே.
ஆனால், அவர் நன்கு உணர நான் அவருக்கு எப்படி உதவ முடியும்?
என்னுடைய விமானம் உடைந்திருக்கிறது.
அதைப் பார்த்தாலே அவர் பயந்து போய்விடுவார்.
உடனே எனக்கு ஒரு சிறந்த யோசனை தோன்றியது.
ஒருவேளை கேப்டனால் இதைச் சரிசெய்ய முடியலாம்.
அதான், என் பொம்மை விமானத்தை.
உங்களுக்குக் கல்யாணம் ஆயிடுச்சா?
இப்ப இல்ல.
இப்ப தான் டைவர்ஸ் ஆச்சு.
இது தற்செயலான விஷயம் அல்லவா?
என் அம்மா ஒரு நடிகை.
தற்செயலாக நடப்பது என்பது குறித்து எனக்குத் தெரியாது.
அவர் சரி செய்துவிட்டார்.
கடவுளே, அவர் தான் சிறந்தவர்.
அவர் ஏன் என் அம்மாவை திருமணம் முடித்துக்கொள்ளக் கூடாது?
நன்றி!
என் அம்மா, ஒரு படத்தில நடிக்கிறாங்க,
கூட, கர்க் டக்ளஸும், எலிஸபெத் டேய்லரும் நடிக்கிறதா சொன்னாங்கன்னு நினைக்கிறேன்.
அப்புறம் பால் நியூமனும்.
உண்மையாவா? பால் நியூமனா?
- பரவாயில்லையே. - சரி, நான் இப்ப போகணும்.
நன்றி.
ஹாய், செல்லம்.
கேப்டன் ஃப்ளைட்டைச் சரிசெய்துட்டார்.
- அவர் ரொம்ப நல்லவர். - ஓ, நல்லது.
ரொம்ப சந்தோஷம், செல்லம்.
அவள் உண்மையில் சந்தோஷமாக இருந்தாள், ஏன் என்று எனக்குத் தெரியும்.
அவளுக்கு முன்னால் புதிய நாப்கின் வைக்கப்பட்டிருந்தது,
ஆதோடு அழகிய சைனா பாத்திரங்களும், வெள்ளி பாத்திரங்களும் இருந்தன.
கடவுளே.
லெனக்ஸ்.
மத்தவங்களுக்கு முன்னால பிளேட்டை திருப்புறது நல்ல வழக்கமில்ல.
என் அம்மாவுக்கு பழம்பொருட்களும், விலையுயர்ந்த சைனா பாத்திரங்களும் பிடிக்கும்.
அவள் மெனுவை சத்தமாக வாசிக்கத் தொடங்கினாள், அவளுக்கு எப்போதும் அந்த பழக்கம் உண்டு.
அதுவும் கம்பீரமான, நாடகக் குரலில்.
அப்படி உணவகங்களில் செய்யும் போது, எனக்குச் சங்டமாக இருக்கும்.
"உங்களுக்கான ஆப்பிடைஸர் தேர்வுகள்: ஷ்ரிம்ப் காக்டெயில்
அல்லது நண்டு கறியுடன் பொதியப்பட்ட காளான்.
மெயின் கோர்ஸுக்கு, ஜூஸ் உடன் ஃபீப்,
- அல்லது சிக்கன் கார்டான் ப்ளூ." - சிக்கன் கார்டான் ப்ளூ.
நான் திரும்ப எனது சிறிய புகலிடத்திற்குச் சென்றேன்,
எனக்கான தனிப்பட்ட உலகத்திற்கு.
நல்லதொரு வாழ்க்கை
வேடிக்கை நிறைந்து கச்சிதமானதாகத் தோன்றுகிறது
நன்றி.
நல்லதொரு வாழ்க்கை
நீங்கள் உணரும் கவலையை மறைத்திட அனுமதிக்கும்…
கீழே குனிந்து என் அம்மா உட்கார்ந்திருக்கும் இடத்தைப் பார்க்கையில்,
இந்த வருடம் என் பிறந்தநாளுக்கு நாங்கள் என்ன செய்யப் போகிறோமென வியந்தேன்.
நான் சிறியவனாக இருந்த போது, எனது ஐந்தாவது பிறந்தநாளை நினைத்ததும் எனக்குச் சிரிப்பு வந்தது.
அது வெற்றிகரமாக அமைந்ததால், ஒவ்வொரு நாளும் ஒரு பார்ட்டி வேண்டும் என்று விரும்பினேன்.
என் அம்மாவும் ஒரு ஐந்து நாட்கள் வரை சம்மதித்தார்.
பின்னர் நான் அந்த கசப்பான உண்மையைத் தெரிந்து கொண்டேன்,
வழக்கமாக பிறந்தநாட்கள் ஒரு நாளைக்குத் தான் நீடிக்கும் என்று.
ஆனால் அதை நான் ஒவ்வொரு மாதமும் கொண்டாட முடியாது என்று யாரும் சொல்லவில்லை.
ஒரு முறை ஏப்ரல் மாதத்தில்,
என் பிறந்தநாட்களில் ஒன்றிற்கு என் அம்மாவின் நண்பர் ஒருவர் வந்து,
"இவனது பிறந்தநாள் பிப்ரவரியில் அல்லவா?" என்று கேட்டார்.
"ஆம்," என்று என் அம்மா கூறி, "ஆனால் அவன் சந்தோஷத்தை கெடுத்துவிட வேண்டாம்," என்றாள்.
அந்த வகையில் என் அம்மா நல்லவள்.
- நன்றி. - பரவாயில்ல.
நான் அப்படியே பக்கவாட்டில் படுத்தேன்.
எஞ்சின்களின் உறுமல் என்னைத் தாலாட்டுவது போல இருந்தது.
என்னை அறியாமலேயே நான் தூங்கிப் போனேன்.
அதிலிருந்து பல வருடங்களுக்கு,
இப்படிப்பட்ட உறக்கம் கிடைப்பதற்கு,
எனக்கு நேரம் இருக்கும் பட்சத்தில், பறப்பதற்கு ஒரு புரொப்பலர் விமானத்தைக் கண்டுப்பிடிக்க,
என்னுடைய விமான அட்டவணைகளை திருப்பித் திருப்பிப் பார்ப்பதுண்டு.
நீங்கள் ஏன் என வியப்பதாக இருந்தால்…
இப்ப, பெல்ட் போட்டிருக்கிற வரை இங்க இருக்கலாம், சரியா?
- சரி. - நல்லது.
நான் உங்கள் கேப்டன் பேசுகிறேன்.
அடுத்த 20 நிமிடங்களுக்கு மிதமான காற்று அதிர்வினை எதிர்பார்க்கிறோம்.
தயவுசெய்து உங்கள் இருக்கையில் அமர்ந்து ம், உங்கள் சீட் பெல்ட்டைப் போட்டுக்கொள்ளுங்கள்.
விமானம் அதிரவும், ஆடவும் துவங்கியது.
நாங்கள் வானிலையைத் தாண்டி எழும்ப துவங்க, எஞ்சின் சத்தத்தின் ஸ்ருதி மாறியது.
இருப்பினும், காற்று அதிர்வு மோசமடைந்தது,
பயணிகளில் சிலர் சுற்றும் முற்றும் பார்க்க ஆரம்பித்தனர்,
ஏதோ அவர்கள் பார்க்கக் கூடிய ஒன்று இந்த பிரச்சினையைத் தீர்த்து விடுவது போல.
12A இருக்கையில் இருந்தவர் எழுந்து,
விசித்திரமாக விமானத்தின் பின்பக்கமாக நகர்ந்தார்.
உங்களுக்கு ஒண்ணுமில்லையே?
அவர் எங்கோ பார்த்து கத்தினார்.
என்னைப் பின்தொடர்வதை நிறுத்து!
சார்? சார், உங்களுக்கு ஏதாவது உதவி வேணுமா?
எனக்குத் தெரியாத அந்த விமான பணிப்பெண் அவர் பின்னால் ஓடினாள்.
- சார், ஏதாவது உதவி வேணுமா? பரவாயில்ல. - என்னவொரு விசித்திரமான காட்சி.
அந்த இளம்பெண்ணின் குரல்வளையைச் சுற்றி அவரின் கைகள் இருந்தன,
அவளும் தனது கைகளை அவரது குரல்வளையைச் சுற்றி வைத்திருந்தாள்.
இருவருக்கும் இடையே உண்மையான எதிர்ப்பு இருந்தது.
எனக்குப் புரியுது. எனக்கும் நடந்திருக்கு.
ஆனால் அவர்கள் ஒரு சகஜமான உரையாடலில் ஈடுபட்டுக்கொண்டிருந்தனர்.
கண்ணுக்குத் தெரிவதைக் காட்டிலும், அவரது இயல்பு வேறாக இருந்தது.
- ஒரு பிரச்சினை. - மூச்சை வெளிய விடுங்க.
நன்றி.
எங்கள் அனைவருக்கும் முன்பாக அவர் உள்ளே ஏறிய போது,
அவருக்கு மயக்க மருந்து கொடுத்து அவரை உறங்க வைத்திருக்க வேண்டும்.
அவரை டென்வரில் உள்ள ஒரு மனநல மருத்துவமனைக்கு மாற்றுகிறார்கள் போல.
ரொம்ப நன்றி.
- பதட்டப்படாதீங்க. - சாரி.
உங்களுக்கு ஏதாவது வேணும்னா, சொல்லுங்க.
மிகவும் சாந்தமான முறையில் அவர்கள் பேசிக்கொண்டிருந்தனர்.
எதுவும் பிரச்சினை என்று நம்புவது கடினமாக இருந்தது.
எல்லோருமாக சேர்ந்து அவரை அமைதிப்படுத்தினர்.
இருந்தும் நாங்கள் கீழே இறங்கும் வரை எல்லோரும் பதட்டமாகவே இருந்தனர்.
- உட்காருங்க, சரியா? - ம், நான் நல்லா இருக்கேன்.
டென்வர்
பால் நியூமன் படத்துக்கு வாழ்த்துகள்.
நன்றி.
எனக்கு அந்த வாழ்த்துகள் தேவை.
நம்ம ஃப்ளைட் ஏன் ரிப்பேர் ஆச்சு?
தெரியல, செல்லம்,
ஆனால் பரவாயில்ல.
நாம ராத்திரி நிம்மதியா தூங்கலாம்.
நாளைக்கு பயணம் நல்லா இருக்கும்.
நாம சேர்ந்து ஒரு நாடகத்தைப் படிக்கலாமா?
நாம "ஃபிலடெல்ஃபியா ஸ்டோரி"-ஐப் படிக்கணும்னு நினைக்கிறேன்.
- சரி. - சரி.
உண்மையில், டென்வரில் தங்கியிருப்பது வேடிக்கையாக இருந்தது.
அன்றிரவு, அம்மா நாடகத்தில் இரண்டு பகுதிகளை படித்தார்.
எனக்கு நினைவு தெரிந்த நாளிலிருந்து,
குழந்தைகள் கதைகளுக்குப் பதிலாக, இரவில் அம்மா எனக்கு நாடகங்கள் வாசிப்பதுண்டு.
டென்வர் டெர்மினல் உணவகத்தில் நாங்கள் மதிய உணவிற்குச் சென்றோம்.
வந்து போகும் விமானங்களைப் பார்த்துக்கொண்டே. க்ரில்ட் சீஸ், கோக் எடுத்துக்கொண்டிருந்தேன்.
மிக அருமையாக இருந்தது.
இது வரை நடந்ததை விட வேறு என்ன சிறப்பாக இருந்து விட போகிறது?
எதுவுமில்லை.
நான் நிரந்தரமாக வாழ விரும்பினேன்.
- உங்கள் பயணத்துக்கு வாழ்த்துகள். - நன்றி. பயணத்துக்கு வாழ்த்துகள்.
ஹாய், இதில நீங்கள் படிக்கிறதுக்கு ஒரு குறிப்பு இருக்கு.
ஆமா, லிஸ் இதைப் பத்தி சொன்னா.
பொறுங்க! நாம தவறான கேட்ல இருக்கோம்!
அம்மா, நாம ஃப்ளைட்டை தவறவிடப் போறோம்!
இந்த ஃப்ளைட் இல்லம்மா. சொல்றதைக் கேளுங்க!
இது LA-க்கான நான்-ஸ்டாப் ஃப்ளைட்.
எனக்கு மனப்பாடமாகத் தெரியும்.
ஸ்டார்ஸ்ட்ரீம் போயிங் 707 ராயல் அம்பாஸிடர் சேவை.
- நன்றி. அதை என்கிட்ட கொடுங்க. - பயணத்துக்கு வாழ்த்துகள்.
நன்றி.
சர்ப்ரைஸ், செல்லம்.
நாம ஜெட் ஃப்ளைட்ல போறோம்.
என்ன?
என்னால நம்ப முடியல.
நாம LA-க்கு 707 ஃப்ளைட்ல போறோம்.
உனக்கு உற்சாகமா இல்லையா, செல்லம்?
இது லிஸ்ஸிடமிருந்து உனக்கான சர்ப்ரைஸ்.
என்ன ஆச்சு, செல்லம்?
ஒண்ணுமில்ல, அது வந்து…
ம், நாம அங்க போனதும், நீங்க பந்தா பண்ணப் போறீங்க.
சரி, நாம கேட்டுக்குப் போகலாம், சரியா?
நான் உண்மையில் உற்சாகமாக இருந்தேன்.
ஆனால் சில சமயம் அதை எப்படி வெளிப்படுத்துவது என்று எனக்குத் தெரியவில்லை.
ஒரு வகையில் எதையோ இழந்தது போல இருந்தது.
ஒருவேளை அந்த பெரிய, பழைய விமானத்துக்கு குட்பை சொல்வதாக இருக்கலாம்,
அல்லது மீண்டும் டோரிஸைக் காணப் போவதில்லை என்பதாக இருக்கலாம்.
அவள் எதுவும் சொல்லவில்லை, நான் மோசமாக உணர்ந்தேன்.
அதோ. ஒரு விமானம் என்றால் அப்படி தான் இருக்க வேண்டும்.
அது கலைவடிவம். நம்புங்கள், அது கலைவடிவம்.
நான் ஜெட் விமானத்தில், முதல் வகுப்பில் இருந்தேன்.
என்னால் நம்பவே முடியவில்லை.
நான் தனியாக உட்காரலாம் என்று என் அம்மா கூறினார்.
அப்படியாக நான் தனியாகப் போவதாகப் பாவித்துக்கொள்ளலாம் என்றாள்.
அவள் பார்பரா எனும் ஒரு அருமையான பெண்ணுடன் உட்கார முடிவு செய்தாள்.
ஒரு சக்தியின் பெருக்கம் என்னை இருக்கையின் பின்னுக்குத் தள்ளியது.
வாவ். அற்புதம்.
அது அற்புதமாக இருந்தது.
அப்படியே வானில் எழும்பிச் சென்றோம்.
நாங்கள் அறியும் முன்பு கொலராடோ மலைகளின் மேல் இருந்தோம்.
மதிய ஒளியில் அந்த மின்னும் பனிப் படர்ந்த மலைகள் மறக்க முடியாதவை.
சமநிலை அடைந்ததும், ஸ்பீக்கரில் கேப்டன் வந்து பேசினார்.
மக்களே, ஜெட் யுகத்திற்கு உங்களை வரவேற்கிறேன்.
நாம் மணிக்கு 600 மைல் வேகத்தில், 33,000 அடி உயரத்தில் பறக்கிறோம்.
லாஸ் ஏஞ்சலஸிற்கு நமது பயண நேரம் ஒரு மணிநேரம் 52 நிமிடங்களாக இருக்கும்.
அதனால் நிதானித்து, பயணத்தை ரசித்திடுங்கள்.
உங்களுக்கு ஷாம்பெயின் தருகிறேன்.
பார்பரா அம்மாவை விட வயதில் சற்றே மூத்தவள்,
ஆனால் ரொம்ப அழகு, அப்படியே என் அம்மா விரும்பும் வண்ணம்,
நவீனமான, பணக்கார பெண், அந்நிய உச்சரிப்பு இல்லாமல்.
இல்ல, இல்ல.
துரதிஷ்டவசமா, என் கணவர் பல வருஷங்களுக்கு முன்னால இறந்துட்டார்.
அவர் பேர் ஹென்றி, அவர்…
ஒ, நான் அந்தக் கதையைச் சொல்றேன்.
க்ராக்கர் வங்கி ப்ரெஸிடென்ட் பதவியை மேடையில வச்சு ஏற்கும் போது,
- அவருக்கு கடுமையான மாரடைப்பு ஏற்பட்டுச்சு. - கடவுளே.
- ஓ, பார்பரா. - நாற்பத்து மூணு வயசு.
நான் கேபினைச் சுற்றி வர முடிவு செய்தேன்.
நான் கொஞ்சம் கெத்தாகவே நடந்துச் சென்றேன்.
நாம் உண்மையில் ஏதோ சிறப்பான ஒன்றைச் செய்கிறோம் என்று
அறிந்த ஒரு எட்டு வயது சிறுவனால் மட்டும் செய்யக்கூடிய வகையில்.
நடைபாதையின் பின்னே, இடது பக்கம் பார்க்கையில்,
அங்கு ஒரு சிறுவனைக் கண்டேன்.
எனக்கு இளையவன்.
ஒரு இரண்டு வருடம் என்று சொல்லலாம்.
அவன் கையில் அதிகாரப்பூர்வ விமான வழிகாட்டி அல்லது OAG இருந்தது,
அது டிராவல் ஏஜென்ட்கள் மற்றும் பெரிய நிறுவனங்களிடம் மட்டுமே இருக்கும்.
அது சமீபத்திய OAG-ஆ?
யாருக்கும் கிடைக்கிறதுக்கு முன்னால எங்க அப்பாவுக்கு போஸ்ட்ல வந்துடும்.
அட, நீ ரொம்ப அதிர்ஷ்டசாலி.
இதோ வந்துடுறேன்.
அம்மா, எனக்கு புதுசா ஒரு சிறந்த நண்பன் கிடைச்சிருக்கான்!
- அவன்கிட்ட OAG இருக்கு. கடவுளே… - ஓ, ஜெஃப், செல்லம்.
ஜெஃப், இது பார்பரா.
இவங்க அப்பா ஒரு விமான நிறுவனம் சொந்தமா வச்சிருக்கார்.
டிரான்ஸ் கரீபியன் ஏர்லைன்ஸ்.
- உண்மையாவா? - ஆமா.
அதோட, என்னோட பேர், பார்பராவை,
அவர் ஒரு புத்தம் புது DC-8 ஜெட்லைனர் மூக்கில எழுதியிருக்கார்.
வாவ். அருமை.
அவள் பெயருடன் ஒரு விமானம்.
நான் இங்கே இருப்பதா அல்லது என்னுடைய புது சிறந்த நண்பன், ஸ்கிப்பரிடம் போவதா?
இந்தக் காலத்துப் பிள்ளைகள்.
அடுத்த ஒரு மணி நேரம் ஸ்கிப்பரும், நானும் மட்டுமே ரசிக்கும்
உரையாடலுடன் நிறைந்திருந்தது.
லண்டனிலிருந்து சான் ஃப்ரான்சிஸ்கோவுக்கு இடையில 1960-ல 22 மணி நேரம் எடுத்த,
ஒரு நான்-ஸ்டாப் ஃப்ளைட் TWA கிட்ட இருந்தது தெரியுமா?
வாவ், உண்மையாவா?
என் நண்பர்களில் யாருக்கும் விமானங்கள் பற்றித் தெரியாது.
ஆனால் எனக்கு இப்போது ஸ்கிப்பர் இருக்கிறான்.
- உங்க அப்பா எங்க? - அங்க.
அவர் என்ன பண்றார்?
- அவர் ஒரு லாயர். - உங்க அம்மா எங்க?
ஓ, நான் மூணு வயசா இருக்கும் போதே இறந்துட்டாங்க.
ஓ, அப்படியா? உனக்கு ஒரு புது அம்மா இருக்காங்களா?
இல்ல, அம்மா இறந்தப் பிறகு, அப்பா ரெண்டு முறை திரும்ப கல்யாணம் பண்ணாங்க,
அவங்களும் கேன்ஸர்ல இறந்திட்டாங்க.
- எல்லாரும். - விளையாடுறியா?
அவருக்கு அந்நிய உச்சரிப்பு இருக்கா?
தெரியல. அது முக்கியமா?
ம், ஒரு வகையில.
அவருக்கு இல்லேன்னு நினைக்கிறேன்.
ஓ, நல்லது. அப்ப எங்க அம்மாவுக்கு அவரைப் பிடிக்கும்.
அந்நிய உச்சரிப்பு இல்லாதவங்களை எங்க அம்மாவுக்குப் பிடிக்கும்.
ஹாலிவுட்டிற்காக.
- நமக்காக. - ஆமா.
- என்னால இன்னும் நம்ப- - அம்மா!
எனக்கு இந்த புது சிறந்த நண்பன் கிடைச்சிருக்கான்,
அவங்க அப்பா பணக்காரங்க, சோகமாக இருக்கார், அந்நிய உச்சரிப்பும் இல்ல.
ம், நான் எந்த வரிசையில இருக்கேன்னு அவர்கிட்ட மறக்காம சொல்லிடு.
ஹாய்.
நீங்க ஏன் இங்க இருக்கீங்க?
ம், உங்களைக் கடைசியா ஒரு தரம் பார்க்கிறதுக்காக நான் ஃப்ளைட்டை மாத்திக்கிட்டேன்.
நான் என் முகத்தை மீண்டும் கழுவப் போவதே இல்லை.
இது மிகவும் நன்றாக உள்ளது.
என் கர்ள்ஃப்ரெண்டு, என் நண்பன், அம்மாவின் புது கணவர், அப்படியாக நம்புகிறேன்.
நாங்கள் எல்லாரும் மேற்கு நோக்கி ஒரு புதிய ஜெட் விமானத்தில்.
விஞ்ஞான ரீதியாக வாழ்க்கை இதை விட சிறப்பாக இருக்க வாய்ப்பே இல்லை.
ஹலோ. உங்களுக்கு சாட்டோபிரியான் வேணுமா?
- இல்ல. - இல்ல.
உங்களுக்கு சிக்கன் பிடிக்குமா?
பிடிக்காது.
உனக்கு ஃப்ரைடு சிக்கன் பிடிக்காதா?
எனக்கு ஃப்ரைடு சிக்கன் ரொம்ப பிடிக்கும்.
ம், இது அது மாதிரி தான்.
இது பேர் சிக்கன் கார்டான் ப்ளூ.
ஆனால் எங்க ஜெட் ஃப்ளைட்கள்ல, குழந்தைங்க மெனுவும் இருக்கு,
ஹாட் டாக், ஹாம்பர்கர், அப்புறம் பீனட் பட்டர், ஜெல்லி சான்ட்விச்,
இதில உனக்குப் பிடிச்சதைச் சொல்லலாம்.
எனக்கு மஸ்டர்ட் சாஸோட ஹாட் டாக் வேணும்.
எனக்கு மஸ்டர்ட் சாஸ், கெட்சப் இல்லாம ஹாட்டாக்.
கண்டிப்பா.
எனக்கு மயக்கம் வருவது போல இருந்தது.
35,000 அடியில் ஹாட் டாக்கா?
எனக்கு சந்தோஷத்தில் வார்த்தைகளே வரவில்லை.
ஆனால் எனக்கு ஒன்று சொல்ல வேண்டியிருந்தது, அதனால் ஸ்கிப்பிடம் திரும்பினேன்.
எனக்கு உன் அதிகாரப்பூர்வ ஏர்லைன் வழிகாட்டி பிடிச்சிருக்கு.
நன்றி.
சூரியன் பிரகாசமாக, வானம் பளிச்சென நீலமாக இருக்க,
மணிக்கு 600 மைல் வேகத்தில், என்னுடைய புதிய சிறந்த நண்பனுடன்
ஹாட் டாக் சாப்பிட்டுக்கொண்டு, கோக் குடித்துக்கொண்டிருந்தேன்.
அந்த தருணம் முதல், இதைவிட எதுவும் சிறப்பாக நடக்காது என்று நினைத்தேன்.
லாஸ் ஏஞ்சலஸ்
எங்கள் விமானம் நகர்ந்து செல்கையில்,
LAX-ல் புதிய அதி நவீன உணவகத்தைப் என்னால் பார்க்க முடிந்தது.
அது உண்மையில் அழகாக இருந்தது.
அங்கு எப்போதாவது சாப்பிட வேண்டும் என்று நினைத்துக் கொண்டேன்.
ஜன்னலுக்கு வெளியே,
எங்களது விமானத்துடன் இணைக்க ஜெட்வே நகர்ந்து வருவதைப் பார்க்க முடிந்தது.
அம்மா, அங்க வெளிய சினிமா கேமராக்கள் இருக்கு.
- விளையாடுறியா? - இல்ல, உண்மையாகத் தான் சொல்றான்.
- எதுக்கும் தயாரா இருக்கிறது நல்லது. - ஆமா.
ம், நீ பார்க்க அழகா இருக்க.
அந்த கேமராக்கள் ஏன் வெளிய இருக்கு?
அது எங்களது ஜெட் விமானத்தின் கேப்டனுக்காக.
அவருக்கு 62 வயது, இது தான் அவருடைய கடைசி விமான பயணம்.
டோரிஸ் உன்னைப் பத்தி எல்லாம் சொன்னா.
- உன் பேர் ஜெஃப்பா? - ஆமா.
ஜெட்வே-ல என் கூட வரியா?
"லைஃப் பத்திரிகை", அவரைக் குறித்து ஒரு டிவி நிகழ்ச்சியைத் தயாரிக்கிறது.
சரி, ஒரு கடைசிக் கேள்வி.
இப்போது ஓய்வு பெற்றுள்ளதால் நீங்கள் என்ன செய்யப் போகிறீர்கள்?
ம், நான் போய் ஒப்படைக்கும் வரை, நான் அதிகாரப்பூர்வமாக ரிடையர் ஆகல,
ஆனால், ம், உங்கள் கேமராக்கள் முன்னால என்னை ரிடையர் ஆக்குறதா இருந்தா…
நான்…
நான் என்னுடைய
பேட்ஜை
இந்த இளைஞனுக்குக் கொடுக்க விரும்புறேன்,
இவன்…
ரத்தத்தில விமானங்கள் ஊறி போயிருக்கு.
அந்தத் தருணத்தை என் வாழ்க்கையில் சீரியஸாக எடுத்துக்கொண்டேன்,
இன்று நானே ஒரு கேப்டனாகிவிட்டேன்.
அப்படியே டோரிஸை மணந்துகொண்டேன், இருந்தாலும் பிடிக்க வேண்டிய இடைவெளி இருக்கிறது.
ஆம், பதிமூன்று வருடங்கள்.
என்ன இருந்தாலும், நாங்கள் சந்தோஷமாக இருக்கிறோம்.
முழு அளவிலான ஒரு விமான ஜோடி.
உண்மையில், அவளை நான் தினமும் பார்க்கிறேன்.
அவள் தான் இப்போது JFK-ன் புதிய குரல், நான் நியூ யார்க், LA வழிதடத்தில் பணியாற்றுகிறேன்.
மிகவும் சௌகரியம் தான்.
ஆமாம்.
என் அம்மாவைப் பற்றி கேட்கிறீர்களா? அவள் ஸ்கிப்பரின் அப்பாவை திருமணம் செய்துகொள்ளவே இல்லை,
ஆனால் சிறிது காலம் அவரை டேட் செய்தாள்.
அது வேலை செய்யும் என்று நாங்கள் எல்லோரும் நடித்தோம்.
எப்படியோ அவள் மகிழ்ச்சியாக இருக்கிறாள்.
கலிஃபோர்னியாவில், பாஸடீனா ப்ளேஹவுஸில் அவள் நடிப்பு கற்றுக்கொடுக்கிறாள்.
இப்போது அவளுக்கு 80 வயது, இளம் வயதினருடன் உற்சாகமாக இருக்கிறாள்.
பிறகு லிஸ் அவளுக்குப் பிடித்த மாணவி, ஏறக்குறைய 20 வருடங்களாக மாணவி.
இது அற்புதமான வாழ்க்கையாக இருந்துள்ளது.
இந்த திரைப்படமானது என் வாழ்க்கையின் உத்வேகமாக இருக்கும்
கெல்லி
ஜெட்
பென்
மற்றும் எல்லா
என் அம்மா, அப்பா
என் சகோதரர்கள், சகோதரிகள்
ஆகியோருக்கு சமர்ப்பணம்!
வர்ணனையாளர் ஜான் டிரவோல்டா
இது ஒரு கற்பனை படைப்பு.
உயிருள்ள அல்லது இறந்து போன நிஜ மனிதர்கள்,
அல்லது நிஜ நிகழ்வுகளுடன் ஒப்புமை இருப்பின்
அது முற்றிலும் தற்செயலானதே.
தமிழாக்கம் மரிய ஜோசப் ஆனந்த் மொராய்ஸ்